CELEX: 52020PC0633
Language: bg
Date: 2020-10-05
Title: Предложение за РЕШЕНИЕ НА СЪВЕТА относно позицията, която трябва да се заеме от името на ЕС в рамките на Съвместния съвет, създаден съгласно Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна, във връзка с корекцията на някои референтни количества, съдържащи се в приложение IV към СИП

ЕВРОПЕЙСКА КОМИСИЯ
            Брюксел, 5.10.2020
            COM(2020) 633 final
            2020/0284(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на ЕС в рамките на Съвместния съвет, създаден съгласно Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна, във връзка с корекцията на някои референтни количества, съдържащи се в приложение IV към СИП
            
               
         
         
            
               ОБЯСНИТЕЛЕН МЕМОРАНДУМ
            
            
               1.Предмет на предложението
            
            
               Настоящото предложение се отнася до решението за установяване на позицията, която трябва да се заеме от името на ЕС в рамките на Съвместния съвет, създаден съгласно Споразумението за икономическо партньорство („СИП“ или „споразумението“) между Европейския съюз и държавите от Южноафриканската общност за развитие (ЮАОР), страни по СИП, във връзка с корекцията на референтните количества за някои продукти, изброени в приложение IV към СИП, за целите на член 35 от СИП.
            
            
               2.Контекст на предложението
            
            
               2.1.Основания и цели на предложението
            
            
               В член 35 от СИП се предвижда възможност за Южноафриканския митнически съюз да приложи защитна мярка под формата на вносно мито, ако през даден дванадесетмесечен период обемът на вноса в Южноафриканския митнически съюз на селскостопански продукт от изброените в приложение IV към СИП, който е с произход от ЕС, превишава референтното количество за съответния продукт, посочено в същото приложение. 
            
            
               Приложение IV към СИП се състои от таблица, съдържаща референтните количества за двадесет и три (23) продукта за дванадесет (12) години („година 1“, „година 2“ и т.н.). В бележка под линия 1 към таблицата се посочва, че „по отношение на тарифните редове, обозначени със звездичка, в случай че датата на влизане в сила на настоящото споразумение е след 2015 г., референтното количество за година 1 представлява средната стойност на вноса от ЕС в Южноафриканския митнически съюз от предходните три (3) години. Референтните количества за следващите години (след година 1) се коригират пропорционално на референтните количества в настоящата таблица“. 
            
            
               В член 113, параграф 8 от СИП се предвижда, че „ако до влизането в сила на настоящото споразумение страните решат да го приложат временно, всички позовавания в настоящото споразумение на датата на влизане в сила се считат за позовавания на датата, на която започва временното прилагане“.
            
            
               СИП се прилага временно, считано от 10 октомври 2016 г. Следователно референтните количества на единадесет (11) продукта, изброени в приложение IV към СИП (тези, обозначени със звездичка), следва да се коригират в съответствие с бележката под линия към таблицата от приложение IV. 
            
            
               2.2.Съвместният съвет по СИП ЕС — ЮАОР
            
            
               С член 100 от СИП се създава Съвместен съвет, „натоварен с надзора и управлението във връзка с прилагането на настоящото споразумение“.
            
            
               Съгласно член 101, параграф 1 „Съвместният съвет се състои, от една страна, от съответните членове на Съвета на ЕС и съответните членове на Европейската комисия или техни представители и, от друга страна, от съответните министри на държавите по СИП ЮАОР или техни представители“.
            
            
               В член 101, параграф 3 са изброени функциите на Съвместния съвет, както следва:
            
            
               а)да отговаря за действието и прилагането на споразумението и наблюдава постигането на неговите цели;
            
            
               б)да разглежда всякакви основни въпроси, възникващи в рамките на споразумението, които представляват общ интерес и засягат търговията между страните; 
            
            
               в)да разглежда предложения и препоръки от страните за преглед на споразумението; 
            
            
               г)да отправя подходящи препоръки; 
            
            
               д)да наблюдава развитието на икономическите и търговските отношения между страните; 
            
            
               е)да наблюдава и оценява въздействието на разпоредбите за сътрудничество на споразумението върху устойчивото развитие; 
            
         
         
            
               ж)да наблюдава и прави преглед на напредъка по всички въпроси, попадащи в обхвата на споразумението; 
            
            
               з)да утвърди собствения си процедурен правилник; 
            
            
               и)да утвърди процедурния правилник на Комитета по търговия и развитие; 
            
            
               й)да наблюдава работата на Комитета по търговия и развитие, както и  
            
            
               к)да изпълнява всякакви други задължения, произтичащи от споразумението.
            
            
               Съгласно член 102, параграф 1 Съвместният съвет може да приема решения по всички въпроси, попадащи в обхвата на споразумението. Бележка под линия 1 от приложение IV към СИП означава, че се приема решение за коригиране на референтните количества за продуктите, обозначени със звездички, когато датата на влизане в сила на СИП е след 2015 г. (какъвто е настоящият случай).
            
            
               2.3.Предвиденото решение на Съвместния съвет по СИП
            
            
               На 5-ото заседание на Комитета по търговия и развитие по СИП ЕС — ЮАОР (чиято роля е да подпомага Съвместния съвет при изпълнението на неговите задължения и който се състои от представители на страните „обикновено на равнище висши служители“), страните по СИП постигнаха неформално споразумение по отношение на корекцията на праговите нива на защитните мерки за селскостопанските продукти в съответствие с бележка под линия 1 от приложение IV към СИП. На първото си заседание на 19 февруари 2019 г. Съвместният съвет одобри това споразумение и стигна до заключението, че ще „приеме това решение чрез писмена процедура или по електронен път съгласно предвиденото в неговия процедурен правилник“. За тази цел държавите по СИП ЮАОР се ангажираха да споделят с ЕС проект за решение на Съвместния съвет до 15 март 2019 г. ЕС получи проекта приблизително една година по-късно, на 19 февруари 2020 г. 
            
            
               3.Позиция, която трябва да се заеме от името на Съюза
            
            
               С предложеното решение на Съвета се установява позицията, която трябва да се заеме от името на ЕС в рамките на Съвместния съвет, създаден съгласно СИП, във връзка с корекцията на някои референтни количества, съдържащи се в приложение IV към СИП.
            
            
               Тази позиция се основава на предварителното съгласие на страните по СИП на първото заседание на Съвместния съвет по СИП. 
            
            
               Предметът на предложението се отнася до търговската политика — област, в която Съюзът разполага с изключителна външна компетентност по силата на член 3, параграф 2 от ДФЕС.
            
            
               4.Правно основание
            
            
               4.1.Процесуалноправно основание
            
            
               4.1.1.Принципи
            
            
               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.
            
            
               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“.
            
            
               4.1.2.Приложение в конкретния случай
            
            
               Съвместният съвет е създаден със СИП.
            
            
               Решението, което трябва да се приеме от Съвместния съвет, има правно действие. След като бъде прието, предвиденото изменение ще породи правно действие съгласно международното право в съответствие с член 35 и приложение IV към споразумението.
            
         
         
            
               Предвиденото решение не допълва, нито изменя институционалната рамка на споразумението.
            
            
               Поради това процесуалноправното основание за предложеното решение е член 218, параграф 9 от ДФЕС.
            
            
               4.2.Материалноправно основание
            
            
               4.2.1.Принципи
            
            
               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.
            
            
               4.2.2.Приложение в конкретния случай
            
            
               Целта и съдържанието на предвиденото решение са свързани с общата търговска политика.
            
            
               Поради това материалноправното основание за предложеното решение е член 207, параграф 4, първа алинея от ДФЕС.
            
            
               4.3.Заключение
            
            
               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от ДФЕС.
            
            
               5.Публикуване на предвидения акт
            
            
               Тъй като решението на Съвместния съвет ще измени СИП, е целесъобразно да бъде публикувано в Официален вестник на Европейския съюз след приемането му.
            
            
               2020/0284 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която трябва да се заеме от името на ЕС в рамките на Съвместния съвет, създаден съгласно Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна, във връзка с корекцията на някои референтни количества, съдържащи се в приложение IV към СИП 
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
            
            
               като взе предвид предложението на Европейската комисия,
            
            
               като има предвид, че:
            
         
         
            
               (1)Споразумението за икономическо партньорство между Европейския съюз и неговите държави членки, от една страна, и държавите от Южноафриканската общност за развитие („ЮАОР“), страни по СИП, от друга страна („споразумението“), бе подписано от Европейския съюз и неговите държави членки на 10 юни 2016 г.
                  1
                
            
            
               (2)Споразумението се прилага временно между Европейския съюз и неговите държави членки, от една страна, и Ботсуана, Лесото, Намибия, Есватини и Южна Африка, от друга страна, от 10 октомври 2016 г. и между Европейския съюз и неговите държави членки, от една страна, и Мозамбик, от друга страна, от 4 февруари 2018 г.
            
            
               (3)В съответствие с член 102, параграф 1 от споразумението Съвместният съвет може да приема решения по всички въпроси, попадащи в обхвата на споразумението. В съответствие с член 101, параграф 3, букви з) и и) Съвместният съвет утвърждава собствен процедурен правилник и процедурен правилник на Комитета по търговия и развитие.
            
            
               (4)В член 35 от споразумението се предвижда възможност за Южноафриканския митнически съюз да приложи защитна мярка под формата на вносно мито, ако през даден дванадесетмесечен период обемът на вноса в Южноафриканския митнически съюз на селскостопански продукт от изброените в приложение IV към СИП, който е с произход от ЕС, превишава референтното количество за съответния продукт, посочено в същото приложение. 
            
            
               (5)В бележка под линия 1 от приложение IV към СИП се предвижда, че референтните количества за тарифните редове, обозначени със звездичка, се коригират, в случай че датата на влизане в сила на споразумението е след 2015 г.,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която трябва да се заеме от името на Съюза в рамките на Съвместния съвет по отношение на корекцията за целите на член 35 от споразумението на някои референтни количества за продуктите, изброени в приложение IV към СИП и обозначени със звездичка, се основава на проекта на решение на Съвместния съвет, приложен към настоящото решение.
            
            
               Член 2
            
            
               Адресат на настоящото решение е Комисията.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Споразумение за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна (ОВ L 250, 16.9.2016 г., стр. 3). 
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 5.10.2020
            COM(2020) 633 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на ЕС в рамките на Съвместния съвет, създаден съгласно Споразумението за икономическо партньорство между Европейския съюз и неговите държави членки, от една страна, и държавите от ЮАОР, страни по СИП, от друга страна, във връзка с корекцията на някои референтни количества, съдържащи се в приложение IV към СИП
            
               
         
         
            
               ПРОЕКТ
            
            
               РЕШЕНИЕ № 2/2020
            
            
               НА СЪВМЕСТНИЯ СЪВЕТ, СЪЗДАДЕН СЪГЛАСНО СПОРАЗУМЕНИЕТО ЗА ИКОНОМИЧЕСКО ПАРТНЬОРСТВО МЕЖДУ ЕВРОПЕЙСКИЯ СЪЮЗ И НЕГОВИТЕ ДЪРЖАВИ ЧЛЕНКИ, ОТ ЕДНА СТРАНА, И ДЪРЖАВИТЕ ОТ ЮАОР, СТРАНИ ПО СИП, ОТ ДРУГА СТРАНА
            
            
               относно приемането на прагови нива за продуктите, отговарящи на условията за прилагане на защитни мерки и обозначени със звездичка, в съответствие с бележка под линия 1 от приложение IV към споразумението
            
            
               СЪВМЕСТНИЯТ СЪВЕТ,
            
            
               като взе предвид Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна („споразумението“), и по-специално членове 35 и 102 от него, и Решение № 1/2019 на Съвместния съвет (Процедурен правилник на Съвместния съвет),
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               В съответствие с бележка под линия 1 от приложение IV към споразумението референтните количества за продукта, обозначен със звездичка, се коригират за целите на член 35 от споразумението в съответствие с приложението към настоящото решение.
            
            
               Член 2
            
            
               Настоящото решение влиза в сила в деня на приемането му. 
            
            
                     
                        За Съвместния съвет
                     
                  
               
                     
                        Представител на държавите по СИП ЮАОР
                     
                  
                  
                     
                        Представител на ЕС
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Дата:
                     
                  
                  
                     
                        Дата:
                     
                  
               
            
               Приложение: Коригирани референтни количества (в метрични тонове) от приложение IV към споразумението (страница L 250/1917-18 от СИП ЕС — ЮАОР)
            
            
                     
                  
                  
                     
                        2016 г.
                     
                  
                  
                     
                        2017 г.
                     
                  
                  
                     
                        2018 г.
                     
                  
                  
                     
                        2019 г.
                     
                  
                  
                     
                        2020 г.
                     
                  
                  
                     
                        2021 г.
                     
                  
                  
                     
                        2022 г.
                     
                  
                  
                     
                        2023 г.
                     
                  
                  
                     
                        2024 г.
                     
                  
                  
                     
                        2025 г.
                     
                  
                  
                     
                        2026 г.
                     
                  
                  
                     
                        2027 г.
                     
                  
               
                     
                        Тарифни редове
                     
                  
                  
                     
                        Година 1
                     
                  
                  
                     
                        Година 2
                     
                  
                  
                     
                        Година 3
                     
                  
                  
                     
                        Година 4
                     
                  
                  
                     
                        Година 5
                     
                  
                  
                     
                        Година 6
                     
                  
                  
                     
                        Година 7
                     
                  
                  
                     
                        Година 8
                     
                  
                  
                     
                        Година 9
                     
                  
                  
                     
                        Година 10
                     
                  
                  
                     
                        Година 11
                     
                  
                  
                     
                        Година 12
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112